| Ukrainos didvyrisukr. *Герой України* |
| --- |
|   Valstybės ordinas (kairėje), Aukso Žvaigždės ordinas (viduryje), mažasis medalis (dešinėje) |
| Valstybė Ukrainos vėliava Ukraina |
| Tipas | valstybinis apdovanojimas |
| Būklė | apdovanojama
 |
| Statistika |
| Įkurtas | 1998 m. rugpjūčio 23 d. |
| Viso apdovanota | 489 (iki 2021 m. pab.) |
| Apdovanotapo mirties | 204 |
| Vyresnumo tvarka |
| Vyresnis  | nėra |
| Jaunesnis  | Laisvės ordinas |

**Ukrainos didvyris** (ukr. *Герой України*) – aukščiausias Ukrainos valstybinis garbės vardas, skiriamas Ukrainos Prezidento savo šalies (atskirais atvejais ir užsienio) piliečiams už žymų didvyrišką poelgį ar žymius darbo pasiekimus. Ukrainos didvyriai už didvyrišką poelgį apdovanojami **Aukso Žvaigždės ordinu** (*орден „Золота Зірка"*), už ypatingus pasiekimus – **Valstybės ordinu** (*орден Держави*).

Ukrainos didvyris pulkininkas Oleksandras Oksančenka – naikintuvo pilotas, žuvęs oro mūšyje su Rusijos kariuomene 2022 m. vasario 25 d.
Ukrainos didvyrio garbės vardas įsteigtas 1998 m. rugpjūčio 23 d. tuometinio Ukrainos Prezidento Leonido Kučmos įsaku. Pirmasis, gavęs Ukrainos didvyrio vardą, buvo mokslininkas metalurgas Borisas Patonas (1998 m.), pirmasis užsienietis – baltarusis Michailas Žyznevskis (2017 m.), žuvęs 2014 m. vasario revoliucijos metu. Iki 2021 m. pabaigos Ukrainos didvyrio vardas suteiktas 489 asmenims, iš jų 225 apdovanoti Aukso Žvaigždės ordinu, 271 – Valstybės ordinu. 204 asmenims garbės vardas suteiktas po mirties.

2022 m. spalio 7 d. duomenimis, nuo Rusijos invazijos pradžios Ukrainos didvyrio vardas suteiktas 178 Ukrainos kariams.

Garbės vardą suteikia Ukrainos Prezidentas pagal Aukščiausiosios Rados, Ukrainos vyriausybės, Konstitucinio Teismo, Aukščiausiojo Teismo, ministerijų ir kitų valstybinių institucijų pasiūlymą. Asmuo, kuriam suteiktas didvyrio vardas, gauna atitinkamą ordiną, mažąjį medalį ir pažymėjimą, kurie jam įteikiami iškilmingoje ceremonijoje prezidento rūmuose Kijeve. Vienam asmeniui Ukrainos didvyrio garbės vardas gali būti suteiktas tik vieną kartą, tačiau tas pats asmuo gali gauti abu ordinus: Aukso Žvaigždės ordino kavalierius už ypatingus pasiekimus gali būti apdovanotas Valstybės ordinu, o Valstybės ordino kavalierius už didvyrišką poelgį – Aukso Žvaigždės ordinu. Netekti garbės vardo galima tik už sunkų nusikaltimą.

Susiję straipsniai
------------------

* Ukrainos miestas-didvyris

Šaltiniai
---------

1. ↑  *Geriausią Ukrainos lakūną numušė rusai: „Pilkasis vilkas" grįžo ginti tėvynės ir tapo didvyriu*, 15min, 2022-03-02. Nuoroda tikrinta 2022-03-08.
2. ↑  *Указ Президента України № 944/98 від 23 серпня 1998 року „Про встановлення відзнаки Президента України „Герой України"*, Верховна Рада України. Nuoroda tikrinta 2022-03-07.
3. ↑  *Belarusian Killed On Kyiv's Maidan Honored As Hero Of Ukraine*, Radio Free Europe, 2017-06-14. Nuoroda tikrinta 2022-03-07.
4. ↑  *Герої України*, Інтернет-проект „Герої України". Nuoroda tikrinta 2022-03-07.
5. ↑  *Russia’s example to show potential aggressors that terrorist war leads to self-destruction – Zelensky*, Ukrinform, 2022-10-07. Nuoroda tikrinta 2022-10-08.
6. ↑  *Указ Президента України № 1114/2002 від 2 грудня 2002 року „Про встановлення відзнаки Президента України „Герой України"*, Верховна Рада України. Nuoroda tikrinta 2022-03-07.
7. ↑  *Закон України „Про державні нагороди України"*, Верховна Рада України, 2000-04-11. Nuoroda tikrinta 2022-03-07.